पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में भी प्राइवेट अस्पतालों द्वारा मनमानी तरीके से काम किया जा रहा है जिससे शासन-प्रशासन की छबि खराब हो रही है। श्रीराम केयर हॉस्पीटल, अपोलो अस्पताल प्रबंधन द्वारा भी नर्सिंग होम एक्ट का पालन नहीं करने और एंटी जन रिपोर्ट पोर्टल में दर्ज नहीं करने की शिकायत सीएमएचओ तक पहुंची थी।
इसके अलावा डॉ लाल पैथोलॉजी लैब और एसअारएल पैथॉलाजी लैब में भी गड़बडि़यां पाई गईं । गड़बड़ी मिलने के बाद सीएमएचओ नेे सभी को कारण बताओ नोटिस जारी कर जबाव मांगा है। सीएमएचओ डा. प्रमोद महाजन, डिप्टी कलेक्टर अंशिका पांडेय, नर्सिंग होम एक्ट के नोडल अधिकारी डा. अनिल श्रीवास्तव, डा. राजेश पटेल, डा. सौरभ शर्मा एवं प्रवीण शर्मा की टीम ने अपोलो, किम्स तथा श्रीराम केयर अस्पताल का औचक निरीक्षण किया। इन अस्पतालों में मरीजों की एंटी जन रिपोर्ट को ऑनलाइन दर्ज नहीं किया जा रहा था। जबकि जितने समय के दौरान इस रिपोर्ट को ऑनलाइन दर्ज करना होता है उतने समय में नहीं किया जा रहा था। यह स्थिति देख संयुक्त टीम ने तीनों अस्पताल के प्रबंधन को नोटिस जारी कर दिया है। डा. लाल पैथोलॉजी लैब और एसअाारएल लैब को चेतावनी पत्र देकर कहा है कि अगर कोई गड़बड़ मिली तो फिर कार्यवाही की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn